אברהם פינטר

אברהם פינטר (באנגלית: Avrohom Pinter) (תש"ט-1949, י"ט בניסן תש"פ-13 באפריל 2020) היה רב אנגלי ודמות מובילה בקהילה החרדית בסטמפורד היל, לונדון. פינטר היה גם פוליטיקאי בממשל המקומי שכיהן כחבר מועצת הלייבור במועצת רובע האקני, נבחר בשנים 1982 (בה ניצח את המועמד טוני בלייר ו-1986). הרב פינטר ייצג את האינטרסים החרדיים בפורום היהודי בלונדון. בשנת 2014 דורג על ידי הג'ואיש כרוניקל במקום ה-32 ברשימת היהודים הבריטים המשפיעים שלהם. הוא ניהל את בית הספר היסודי לבנות "יסודות התורה", תפקיד בו זכה לשבחים רבים. הוריו של הרב פינטר היו הרב שמואל שמעלקא פינטר, שהגיע ללונדון מוינה בשנת 1938 כנער, ואשתו גיטל מרגוליס, בתו של הרבי מפרמישלאן. הוא נולד בבית הוריו בסטמפורד היל בשנת 1949 והיו לו שלושה אחים ושתי אחיות. הרב פינטר דאג רבות לרווחת הקהילה החרדית בלונדון על כל גווניה, וכן לכל יהודי שביקש את עזרתו, וכן לצרכיה הרוחניים. ביולי 2018, יחד עם 67 רבנים נוספים, חתם על מכתב פתוח למנהיג מפלגת הלייבור הבריטית דאז, ג'רמי קורבין, ובו ביקש כי ההגדרה המלאה של אנטישמיות שנוסחה על ידי הברית הבינלאומית לזיכרון השואה (IHRA) תיכלל בקוד ההתנהגות של המפלגה. פינטר נישא לגיטל רחל בק בשנת תשל"א (1971) נולדו להם שני בנים וחמש בנות. הרב ישראל פינטער, חתן הרב מטעטש בורו פארק, גר בארצות הברית. הרב חיים פינטער מלונדון, חתן ר' גרשון האגר מגולדס גרין, גר בלונדון. הרב שלמה קוטיינר, רב ביהמ"ד יסוד העבודה סלונים בלונדון. הרב מנחם וינברג, בן הרב משה בצלאל ראש ישיבת סוכטשוב, גר בירושלים. הרב בנימין הלברשטאם, בן הרבי מגארליץ, גר בלונדון. הרב אהרן שוחט, בן הרבי מקארלין סטולין, גר בירושלים. הרב אשר יוסף בורנשטיין, בן הרבי מסוכטשוב, גר בלונדון. הרב פינטר נפטר בלונדון מנגיף הקורונה ב-13 באפריל 2020. באינדיפנדנט נכתב, פינטר ”הקריב את חייו כדי להציל את שכניו. כשממשלת בריטניה הורתה על סגר כדי להאט את התפשטות נגיף הקורונה, פינטר עבר מדלת לדלת בצפון מזרח לונדון כדי למסור את "אזהרת בריאות הציבור" לחרדים בקהילתו. בתוך ימים ספורים הרב בן ה-71 נדבק בקורונה ונפטר”. לאחר מותו, תואר על ידי ועד שליחי הקהילות של יהודי בריטניה כ"דמות אהובה מאוד ברחבי הקהילה, בניית גשרים בין קבוצות שונות של יהודים, הממשלה והחברה הבריטית הרחבה". רבים מכל קשתות הציבור האנגלי, היהודי והלא יהודי, ביכו את מותו. בינואר 2022 הוכרז כי מוקם ארגון חדש, פינטר טראסט (באנגלית: "Pinter Trust"), על שמו של הרב המנוח, ובראשו עומד הרב אברהם שוגרמן, במטרה לשפר את התפיסה הציבורית כלפי יהודים חרדים בבריטניה. האתר הרשמי של The Pinter Trust (באנגלית) כתבה על חיי הרב פינטר ה-Jewish News (באנגלית) הרב הבריטי הנודע אברהם פינטר נפטר מקורונה YnetNews ב-13 באפריל 2020 (באנגלית) האדם היחיד שניצח אי פעם את טוני בלייר בבחירות מוריס גלסמן "הרב פינטר: איש נאמן ביותר" בג'ואיש כרוניקל 17 באפריל 2020 (באנגלית) תוצאות הבחירות 1964־2010 (באנגלית) JC Power 100: Numbers 50 - 11 (באנגלית) חגית קלימן, לונדון, המצטינות בבריטניה: תלמידות בית-ספר חרדי, באתר ynet, 6 במרץ 2007 ראו דברים לזכרו ‘God bless the compromisers’ – a personal tribute to Rabbi Pinter שכתב Stephen Oryszczuk (באנגלית) השופטים דחו את טענת ההטיה נגד התאחדות הדיור היהודית הגארדיאן הבריטי, 6 בפברואר 2019 (באנגלית) "הקורבנות הופכים לתוקפים": הרב וחבר מועצת הלייבור לשעבר תוקף את האווירה ה"רעילה" במפלגה המקומית Max Eckersley באתר Hackney-citizen, בתאריך 21 באפריל 2021 (באנגלית) חיים אבודים: הרב בלונדון פעל לסיום הבידוד של הקהילה (באנגלית) מנהיגים פוליטיים, דתיים וקהילתיים חולקים כבוד לרב, מחנך ופוליטיקאי מקומי בסטמפורד היל Jewish-News מ-13 באפריל 2020 (באנגלית) לראשונה במגזר החרדי: חמש קהילות התאחדו לגוף אחד נגד התקשורת כל רגע, 25 בינואר 2022 הושק מיזם יחסי ציבור חרדי חדש לזכרו של הרב אברהם פינטר בג'ואיש כרוניקל 24 בינואר 2022 (באנגלית)